Aimarai

Aimarai () – Pietų Amerikos indėnų tauta. Gyvena Bolivijoje, Peru, aplink Titikakos ežerą, bei Čilės šiaurėje. Iš viso apie 2,55 mln. žmonių (1998 m.); Bolivijoje – 1,8 mln., Peru – 0,7 mln. Kalba aimarų kalba (turi senų, dar piktografiniu raštu rašytų paminklų), artima kečujų kalbai. Dauguma tikinčiųjų – katalikai, nedidelė dalis išpažįsta tradicinius tikėjimus. Pagrindiniai tradiciniai verslai: žemdirbystė (bulvės, miežiai, pupos, bolivinės balandos), gyvulininkystė (avys, lamos), žvejyba.

Prieš 2000-3000 m. aimarai Titikakos ežero pakrantėje buvo sukūrę galingą valstybę, su sostine Tihuanake. XV a. buvo nukariauti inkų, XVI a. – ispanų. Aimarai tebėra viena iš nedaugelio indėnų tautų, išsaugojusių kultūros tradicijas ir kalbą.

Peru indėnai
Bolivijos indėnai
Andų tautos
Čilės indėnai
Centro-pietiniai Andai